pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ตรวจติดตามโครงการพระราชดำริในหลวง ร.9 การแก้ไขอุทกภัย ปรับปรุงคลองภูมินาถดำริ (คลอง ร.1) เน้นย้ำบริหารน้ำให้เหมาะสม ให้มีศักยภาพเพียงพอในการป้องกันน้ำท่วมเมืองหาดใหญ่
วันจันทร์ที่ 25 เมษายน 2565
นายกฯ ตรวจติดตามโครงการพระราชดําริในหลวง ร.9 การแก้ไขอุทกภัย ปรับปรุงคลองภูมินาถดําริ (คลอง ร.1) เน้นย้ําบริหารน้ําให้เหมาะสม ให้มีศักยภาพเพียงพอในการป้องกันน้ําท่วมเมืองหาดใหญ่
นายกฯ ตรวจติดตามโครงการพระราชดําริในหลวง ร.9 การแก้ไขอุทกภัย ปรับปรุงคลองภูมินาถดําริ (คลอง ร.1) เน้นย้ําบริหารน้ําให้เหมาะสม ให้มีศักยภาพเพียงพอในการป้องกันน้ําท่วมเมืองหาดใหญ่ และเป็นพื้นที่เก็บกักน้ําไว้ใช้ในช่วงหน้าแล้ง
วันนี้ (25 เมษายน 2565) เวลา 11.15 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา และนายสุชาติ ชมกลิ่น รัฐมนตรีว่าการกระทรวงแรงงาน พร้อมคณะ ตรวจติดตามโครงการพระราชดําริในหลวงรัชกาลที่ 9 การแก้ไขอุทกภัย อําเภอหาดใหญ่ ในการจัดทําโครงการบรรเทาอุทกภัยอําเภอหาดใหญ่ปรับปรุงคลองภูมินาถดําริ (คลอง ร.1) ให้มีศักยภาพเพียงพอในการป้องกันน้ําท่วมเมืองหาดใหญ่ และเป็นพื้นที่เก็บกักน้ําไว้ใช้ในช่วงหน้าแล้ง ณ คลองภูมินาถดําริ (คลอง ร.1) อําเภอหาดใหญ่ จังหวัดสงขลา
ทั้งนี้ เพื่อแก้ไขปัญหาอุทกภัยอําเภอหาดใหญ่ กรมชลประทานได้พิจารณาดําเนินการโครงการบรรเทาอุทกภัยอําเภอหาดใหญ่ (ระยะที่ 2) ขึ้น โดยการปรับปรุงคลองระบายน้ํา ร.1 ให้สามารถระบายน้ําได้เพิ่มขึ้น จาก 465 ลูกบาศก์เมตรต่อวินาที เพิ่มเป็น 1,200 ลูกบาศก์เมตรต่อวินาที และเมื่อระบายน้ําร่วมกับคลองอู่ตะเภาในอัตรา 465 ลูกบาศก์เมตรต่อวินาที จะสามารถเพิ่มศักยภาพในการระบายน้ําได้สูงสุดรวมกันประมาณ 1,665 ลูกบาศก์เมตรต่อวินาที และเป็นแหล่งน้ําสํารองในช่วงฤดูแล้งประมาณ 5.00 ล้านลูกบาศก์เมตร ปัจจุบันโครงการบรรเทาอุทกภัยอําเภอหาดใหญ่ (ระยะที่ 2) มีความคืบหน้าไปแล้วกว่า 92.10% โดยประตูระบายน้ําหน้าควน 2 ซึ่งอยู่บริเวณปากคลองระบายน้ํา ร.1 ได้ก่อสร้างแล้วเสร็จ สามารถบริหารจัดการน้ําโดยการเปิดปิดบานเพื่อควบคุมปริมาณน้ําที่จะไหลเข้าสู่คลองระบายน้ํา ร.1 และคลองระบายน้ํา ร.1 ซึ่งได้ทําการปรับปรุงโดยการขุดขยายความกว้างของคลองระบายน้ําจากเดิมท้องคลองกว้าง 24 เมตร ขยายเป็น 70 เมตร พร้อมทั้งก่อสร้างกําแพงคอนกรีตเสริมเหล็กแล้วเสร็จไปกว่าร้อยละ 90 ทําให้คลองระบายน้ํา ร.1 ในปัจจุบันจะสามารถช่วยในการระบายน้ําในช่วงฤดูฝนได้สูงสุดประมาณ 1,000 ลูกบาศก์เมตรต่อวินาที
โอกาสนี้ นายกรัฐมนตรีได้กําชับให้สํารวจศักยภาพของคลอง เตรียมความพร้อมรองรับสถานการณ์น้ํา นําเอาประสบการณ์จากน้ําท่วมที่ผ่านมาเป็นบทเรียนในการแก้ไขปัญหาให้มีประสิทธิภาพเกิดประโยชน์ต่อประชาชน ลดความเสียหาย บรรเทาความเดือดร้อนให้มากที่สุด พร้อมกับเน้นย้ําการบริหารน้ําให้เหมาะสม นําไปใช้ประโยชน์ในฤดูแล้ง ทั้งนี้ นายกรัฐมนตรีฝากให้ส่วนราชการสํารวจเส้นทางน้ํา รวมถึงคลองต่าง ๆ พัฒนาแก้ไขปรับปรุง นําเสนอโครงการมายังรัฐบาล ยืนยันพร้อมสนับสนุนงบประมาณ แต่ขอให้นําไปใช้ให้เกิดประโยชน์ต่อส่วนรวมมากที่สุด
จากนั้น นายกรัฐมนตรีพร้อมคณะเดินทางมายังตลาดกิมหยง เทศบาลหาดใหญ่ พบปะให้กําลังใจสอบถามสถานการณ์ค้าขายจากพ่อค้าแม่ค้า โดยมีประชาชนพ่อค้าแม่ค้าส่งเสียงกําลังใจบอกให้ สู้ ๆ ตลอดทาง ขอให้รักษาสุขภาพ นายกรัฐมนตรีกล่าวกับพ่อค้าแม่ค้าให้สู้ ๆ ขอให้เข้มแข็ง กําลังใจที่ดีจะช่วยให้ก้าวผ่านสถานการณ์ต่าง ๆ ไปได้ ทั้งนี้ มีประชาชนและพ่อค้าแม่ค้ามาขอจับมือถ่ายรูปเป็นที่ระลึก แต่นายกรัฐมนตรีให้เอาศอกสัมผัสกันแทนการจับมือ เพื่อความปลอดภัยจากโควิด ///
รัฐบาลไทย-ข่าวทำเนียบรัฐบาล-​โฆษกรัฐบาล เผย นายกฯ ขอให้ประชาชนวางแผนการเดินทางในช่วงหยุดยาวให้ดี ขับรถมีน้ำใจ ลดอุบัติเหตุ
วันพุธที่ 13 กรกฎาคม 2565
​โฆษกรัฐบาล เผย นายกฯ ขอให้ประชาชนวางแผนการเดินทางในช่วงหยุดยาวให้ดี ขับรถมีน้ําใจ ลดอุบัติเหตุ
พร้อมขอบคุณเจ้าหน้าที่ทุกคนที่อํานวยความสะดวกแก่ประชาชนในช่วงหยุดยาว
วันนี้ (13 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้กําลังใจการทํางานของทุกหน่วยงานที่เกี่ยวข้องเพื่ออํานวยความสะดวกประชาชนเดินทางอย่างปลอดภัยในช่วงวันหยุดยาว หลังรับรายงานว่าการเดินทางในประเทศคึกคัก เชื่อมั่นว่าจะมีส่วนสําคัญกระตุ้นเศรษกิจ เกิดเงินหมุนเวียน สร้างรายได้ให้ผู้ประกอบการด้านการท่องเที่ยวในประเทศ
โฆษกประจําสํานักนายกรัฐมนตรีกล่าวว่า ในช่วงการหยุดยาวนี้พบว่ามีประชาชนเดินทางจํานวนมาก คาดว่าจะเป็นการกระตุ้นเศรษฐกิจในประเทศได้พอสมควร อย่างไรก็ดี ขอให้ทุกคนที่เดินทางวางแผนการท่องเที่ยว และเดินทางให้ดี และยังต้องระมัดระวัง ดูแลตนเอง และคนใกล้ชิดให้ปลอดภัยตามมาตรการป้องกันตนเองจากโรคโควิด 19
บริษัท ขนส่ง จํากัด (บขส.) รายงานว่า วันหยุดยาวตลอดเดือนกรกฎาคมนี้ บขส. ได้เตรียมความพร้อมจัดรถโดยสาร รถร่วมบริการฯ ให้เพียงพอกับความต้องการของประชาชน โดยวันที่ 13-17 กรกฎาคม 2565 คาดว่าจะมีผู้โดยสาร ประมาณ 55,000-60,000 คนต่อวัน หรือเพิ่มขึ้น 20-30% จากช่วงก่อนวันหยุดยาว ใช้รถโดยสาร รถ บขส. รถร่วม และรถตู้ ทั้งเที่ยวไปและเที่ยวกลับ รวม 3,000 เที่ยว และเส้นทางที่มีผู้โดยสารจองตั๋วมากที่สุด คือ เส้นทางภาคตะวันออกเฉียงเหนือ อาทิ ขอนแก่น อุบลราชธานี บุรีรัมย์ และนครพนม ซึ่งกรมทางหลวง (ทล.) เปิดให้บริการวิ่งฟรีชั่วคราวบนทางหลวงพิเศษระหว่างเมืองหมายเลข 6 (M6) สายบางปะอิน-นครราชสีมาช่วงปากช่อง-สีคิ้ว-ขามทะเลสอ ระยะทาง 64 กิโลเมตร ในช่วงวันอาสาฬหบูชาและวันเข้าพรรษา ขาออกวันที่ 13-14 กรกฎาคม 2565 และขาเข้าวันที่ 15-17 กรกฎาคม 2565 และช่วงวันเฉลิมพระชนมพรรษาฯ ขาออก วันที่ 28-29 กรกฎาคม 2565 และขาเข้าวันที่ 30-31 กรกฎาคม 2565 เพื่อแบ่งเบาการจราจรบนทางหลวงหมายเลข 2 (ถนนมิตรภาพ) ทล. คาดว่าในช่วงวันหยุดยาวอาสาฬหบูชาและวันเข้าพรรษา ระหว่างวันที่ 13-17 กรกฎาคม 2565 รวม 5,375,727 คัน แบ่งเป็นขาออก 2,692,935 คัน และขาเข้า 2,682,792 คัน คาดว่าวันที่ 13 กรกฎาคม จะมีปริมาณจราจรขาออกสูงสุดประมาณ 589,586 คัน และวันที่ 17 กรกฎาคม จะมีปริมาณจราจรขาเข้า กทม.สูงสุดประมาณ 596,695 คัน
“นายกรัฐมนตรีขอให้ประชาชนที่มีแผนการเดินทางให้ดีในช่วงนี้เตรียมพร้อม ตรวจสอบสภาพรถ พักผ่อนให้เพียงพอก่อนขับรถ มีน้ําใจ ระมัดระวังอุบัติเหตุ และขอบคุณหน่วยงาน และเจ้าหน้าที่ภาครัฐและเอกชนทุกคน ที่มีส่วนช่วยในการอํานวยความสะดวกการเดินทางทั้งเพื่อการท่องเที่ยว และกลับภูมิลําเนาให้ประชาชนไทย และชาวต่างชาติทุกคน” นายธนกรฯ กล่าว
รัฐบาลไทย-ข่าวทำเนียบรัฐบาล-กรมการขนส่งทางบกแจ้งเตือนประชาชนอย่าหลงเชื่อการโฆษณาขายป้ายแดง พร้อมสมุดคู่มือประจำรถ ในสื่อสังคมออนไลน์
วันจันทร์ที่ 25 เมษายน 2565
กรมการขนส่งทางบกแจ้งเตือนประชาชนอย่าหลงเชื่อการโฆษณาขายป้ายแดง พร้อมสมุดคู่มือประจํารถ ในสื่อสังคมออนไลน์
ย้ํา!!! ป้ายแดงไม่มีขาย หากซื้อป้ายแดงปลอมไปใช้ ถือว่าผิดกฎหมายอาญามีโทษถึงขั้นจําคุก
นายเสกสม อัครพันธุ์ รองอธิบดีกรมการขนส่งทางบกและโฆษกกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) ตรวจพบการประกาศขายป้ายแดง พร้อมสมุดคู่มือประจํารถ และประกาศการรับทําป้ายแดงในสื่อสังคมออนไลน์ ซึ่งจากการตรวจสอบพบว่าเป็น “ป้ายแดงปลอม” ที่มิได้ออกโดย ขบ. โดยป้ายแดงที่ถูกกฎหมาย ขบ. จะออกให้กับบริษัทตัวแทนจําหน่ายรถที่ได้รับใบอนุญาต เพื่อใช้ติดรถและนํารถไปส่งให้ลูกค้า หรือนํารถไปซ่อมแซมเท่านั้น ไม่ใช่ป้ายทะเบียนส่วนบุคคลที่ผู้ใดจะนําไปจําหน่ายต่อหรือผลิตขึ้นเองได้ ดังนั้น จึงขอย้ําเตือนประชาชนอย่าหลงเชื่อซื้อป้ายแดงที่มีการประกาศขายในสื่อสังคมออนไลน์ดังกล่าว เนื่องจากการนําป้ายแดงปลอมไปติดรถ เจ้าของรถจะมีความผิดฐานใช้เอกสารทางราชการปลอมตามกฎหมายอาญา มีโทษถึงขั้นจําคุกตั้งแต่ 6 เดือน - 5 ปี และมีโทษปรับตั้งแต่ 10,000 - 100,000 บาททั้งนี้ เจ้าของรถสามารถสังเกตป้ายแดงที่ออกให้โดย ขบ. โดยตัวแผ่นป้ายต้องมีตัวอักษร ขส ลักษณะนูนที่มุมด้านล่างขวา และลายน้ํา ปรากฏในแผ่นป้ายทะเบียนรถ
รองอธิบดีกรมการขนส่งทางบก กล่าวเพิ่มเติมว่า ขบ. มีมาตรการป้องกันและตรวจสอบป้ายแดงปลอม โดยได้จัดทําระบบบริการใบอนุญาตเครื่องหมายพิเศษ (ป้ายแดง) สําหรับบริษัทตัวแทนจําหน่ายรถที่ได้รับใบอนุญาตบันทึกข้อมูลการใช้ป้ายแดงเมื่อมีการส่งมอบรถยนต์ให้กับผู้ซื้อ เพื่อใช้ตรวจสอบสถานะการครอบครองป้ายแดงแบบออนไลน์ได้อย่างมีประสิทธิภาพมากยิ่งขึ้น พร้อมทั้งประชาสัมพันธ์เพื่อสร้างความเข้าใจให้ประชาชนผู้ใช้รถป้ายแดงทราบ เพื่อเน้นย้ําถึงวัตถุประสงค์การใช้งานป้ายแดงและลักษณะป้ายแดงที่ถูกต้อง ซึ่งการใช้ป้ายแดงที่ถูกต้องนั้น จะต้องใช้คู่กับสมุดคู่มือประจํารถ โดย ขบ. อนุโลมให้ใช้ป้ายแดงเป็นการชั่วคราวไม่เกิน 30 วัน นับจากวันรับรถ การใช้รถป้ายแดงเป็นระยะเวลานาน โดยไม่นํารถไปจดทะเบียนและเสียภาษีประจําปีให้ถูกต้อง เจ้าของรถถือว่ามีความผิดตามกฎหมายว่าด้วยรถยนต์ ฐานใช้รถโดยไม่จดทะเบียน มีโทษปรับสูงสุดไม่เกิน 10,000 บาท ซึ่งหากรถเกิดอุบัติเหตุ หรือถูกโจรกรรมรถยนต์ จะยากต่อการติดตามตรวจสอบรถ จึงแนะนําให้ผู้ที่ซื้อรถใหม่เร่งนํารถมาจดทะเบียนและเสียภาษีรถประจําปีให้ถูกต้อง ณ ขบ. หรือสํานักงานขนส่งจังหวัดโดยเร็ว ซึ่งปัจจุบันการจดทะเบียนรถใหม่ เจ้าของรถจะได้รับแผ่นป้ายทะเบียนไปติดรถได้ทันทีในวันที่จดทะเบียน โดยยื่นคําร้องขอจดทะเบียน พร้อมหลักฐานการได้มาของรถ สําเนาบัตรประจําตัวประชาชน หลักฐานการทํา พ.ร.บ. และการนํารถเข้ารับการตรวจสภาพที่ ขบ. หรือ สํานักงานขนส่งจังหวัดที่ประสงค์จดทะเบียนรถ
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน” เป็นผู้แทนรัฐบาลรับมอบชุดตรวจ Antigen Test Kit จำนวน 1.1 ล้านชุด และเครื่องช่วยหายใจ 102 เครื่อง ที่รัฐบาลสวิตส์เซอร์แลนด์บริจาคแก่ประเทศไทย
วันพฤหัสบดีที่ 29 กรกฎาคม 2564
รองนายกรัฐมนตรี “อนุทิน” เป็นผู้แทนรัฐบาลรับมอบชุดตรวจ Antigen Test Kit จํานวน 1.1 ล้านชุด และเครื่องช่วยหายใจ 102 เครื่อง ที่รัฐบาลสวิตส์เซอร์แลนด์บริจาคแก่ประเทศไทย
รองนายกรัฐมนตรี “อนุทิน” เป็นผู้แทนรัฐบาลรับมอบชุดตรวจ Antigen Test Kit จํานวน 1.1 ล้านชุด และเครื่องช่วยหายใจ 102 เครื่อง ที่รัฐบาลสวิตส์เซอร์แลนด์บริจาคแก่ประเทศไทย
วันที่ 29 ก.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในช่วงเช้าของวันนี้ นายอนุทิน ชาญวีรกูล รองนายกรัฐมนตรี และ รมว.สาธารณสุข เป็นผู้แทนรัฐบาลไทย ในการรับมอบอุปกรณ์ทางการแพทย์ซึ่งรัฐบาลประเทศสวิตเซอร์แลนด์บริจาคแก่รัฐบาลไทย โดยมีนางเฮเลเนอ บุดลีเกอร์ อาร์ทิเอดา (H.E. Mrs. Helene Budliger Artieda) เอกอัครราชทูตสวิตเซอร์แลนด์ประจําประเทศไทย เป็นผู้แทนรัฐบาลสวิตเซอร์แลนด์ในการมอบ
ทั้งนี้ เวชภัณฑ์ดังกล่าว ประกอบด้วยชุดตรวจ Antigen Test Kit จํานวน 1.1 ล้านชุด และ Ventilator (เครื่องช่วยหายใจ) จํานวน 102 เครื่อง โดยขนส่งมาในเที่ยวบินที่ LX180 สายการบิน SWISS Air ถึงท่าอากาศยานสุวรรณภูมิ (ทสภ.) เมื่อ เวลา 05.20 น. ของช่วงเช้าที่ผ่านมา
ทั้งนี้ รองนายกรัฐมนตรี และ รมว.สาธารณสุข ได้ขอบคุณในไมตรีที่รัฐบาลสวิตเซอร์แลนด์มอบแก่ประเทศไทยเสมอมา โดยชุดตรวจ Rapid Antigen Test ที่ได้รับทั้งหมดจะมีส่วนสําคัญอย่างยิ่งที่รัฐบาลจะใช้แจกจ่ายแก่ประชาชน และเป็นอุปกรณ์ให้แก่บุคลากรทางการแพทย์ในการดําเนินการตรวจเชิงรุกในพื้นที่ที่มีการแพร่ระบาดของโรคโควิด-19 ขณะที่เครื่องช่วยหายใจจะกระจายไปยังโรงพยาบาลที่ยังขาดแคลนอุปกรณ์ต่อไป
น.ส.ไตรศุลี กล่าวว่า นอกจากชุดตรวจ Antigen Test Kit ที่ได้รับบริจาคแล้ว รัฐบาลยังอยู่ระหว่างการจัดหาชุดตรวจอีก 8.5 ล้านชุดเพื่อแจกจ่ายให้แก่ประชาชนทั่วประเทศ ซึ่งที่ประชุมคณะกรรมการหลักประกันสุขภาพแห่งชาติ (บอร์ด สปสช.) ซึ่งนายอนุทิน ชาญวีรกูล รองนายกรัฐมนตรี และ รมว.สาธารณสุข เป็นประธาน ครั้งที่ 8/2564 (วาระพิเศษ) เมื่อวันที่ 19 ก.ค. 2564 ได้อนุมัติการจัดหาภายใต้วงเงิน 1,014 ล้านบาท โดยขณะนี้กรมควบคุมโรคกําลังวางแผนจะกระจายชุดตรวจให้ประชาชนได้ใช้ต่อไป
รัฐบาลไทย-ข่าวทำเนียบรัฐบาล-ศบค. คงระดับพื้นที่สีจังหวัดทั่วประเทศ เน้นควบคุมการแพร่ระบาดโควิด-19 รายวัน ไม่ให้กระทบความเชื่อมั่นระบบสาธารณสุข
วันอังคารที่ 15 กุมภาพันธ์ 2565
ศบค. คงระดับพื้นที่สีจังหวัดทั่วประเทศ เน้นควบคุมการแพร่ระบาดโควิด-19 รายวัน ไม่ให้กระทบความเชื่อมั่นระบบสาธารณสุข
.....
ที่ประชุม ศบค. (11 ก.พ.) มีมติคงระดับพื้นที่สีของจังหวัดต่าง ๆ ทั่วประเทศ โดยยังคงมาตรการเฝ้าระวัง ควบคุมการแพร่ระบาดโควิด-19 ออกไปอีกระยะหนึ่ง และขอประชาชนช่วยกันควบคุมโรค ใช้ชีวิตส่วนตัวให้ลดการติดเชื้อลงไปมากที่สุด แต่ยังคงบรรยากาศการพัฒนาเศรษฐกิจควบคู่กัน
.
มอบหมายให้ ศปก.สธ. สร้างความรู้ความเข้าใจเกี่ยวกับสถานการณ์การแพร่ระบาด และการเข้าสู่การเป็นโรคประจําถิ่นของโรคโควิด-19 โดยให้ความรู้เกี่ยวกับการนิยามทางระบาดวิทยา เกณฑ์ของประเทศไทยในการเข้าข่ายโรคประจําถิ่น รวมถึงสิ่งที่จะเกิดขึ้นภายหลังโควิดเป็นโรคประจําถิ่น
.
เน้นให้ควบคุมการแพร่ระบาดของโรคโควิด-19 รายวัน ที่มีผู้ติดเชื้อเพิ่มสูงขึ้น ไม่ให้กระทบต่อความเชื่อมั่นระบบสาธารณสุข โดยปรับเกณฑ์และมาตรการให้สอดคล้องกับสถานการณ์การแพร่ระบาด เน้นการฉีดวัคซีนเข็มกระตุ้น และการฉีดวัคซีนในเด็กและเด็กเล็ก และให้กระทรวงศึกษาธิการ ประเมินสถานการณ์เพื่อเปิดการเรียนการสอนแบบ On Site ได้เร็วที่สุด
.
พร้อมเห็นชอบหลักการการจัดทําความตกลง Air Travel Bubble (ATB) ระหว่างไทย – อินเดีย โดยนําเรื่องเสนอต่อ ครม. พิจารณาให้ความเห็นชอบต่อไป
.
อ่านเพิ่มเติม คลิกhttps://www.thaigov.go.th/news/contents/details/51457
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรอ.ชักชวนเจ้าของโรงงานฯ อบรมออนไลน์ “ป้องกันภัยพิบัติจากสารเคมี-เสริมความพร้อมระงับเหตุ”
วันเสาร์ที่ 7 สิงหาคม 2564
กรอ.ชักชวนเจ้าของโรงงานฯ อบรมออนไลน์ “ป้องกันภัยพิบัติจากสารเคมี-เสริมความพร้อมระงับเหตุ”
สร้างองค์ความรู้ด้านความปลอดภัยสารเคมี แนวทางป้องกัน และแผนปฏิบัติการเหตุฉุกเฉินจากสารเคมี เพื่อให้สามารถประกอบกิจการได้อย่างปลอดภัย และรับมือเหตุดังกล่าวได้อย่างมีประสิทธิภาพ ลดความสูญเสียที่อาจเกิดขึ้น รวมถึงลดผลกระทบต่อชุมชนและสิ่งแวดล้อม
กรมโรงงานอุตสาหกรรม (กรอ.) เชิญชวนผู้ประกอบกิจการโรงงานทั่วประเทศที่มีการเก็บ-ใช้สารเคมีในโรงงาน ร่วมการฝึกอบรม“การป้องกันอุบัติภัยจากสารเคมี และเตรียมความพร้อมในการระงับเหตุ” เน้นสร้างองค์ความรู้ด้านความปลอดภัยสารเคมี แนวทางป้องกัน และแผนปฏิบัติการเหตุฉุกเฉินจากสารเคมี เพื่อให้สามารถประกอบกิจการได้อย่างปลอดภัย และรับมือเหตุดังกล่าวได้อย่างมีประสิทธิภาพ อันจะเป็นการลดความสูญเสียที่อาจเกิดขึ้น รวมถึงลดผลกระทบต่อชุมชนและสิ่งแวดล้อม
นายประกอบ วิวิธจินดา อธิบดีกรมโรงงานอุตสาหกรรม เปิดเผยว่า การพัฒนาภาคอุตสาหกรรมของประเทศในส่วนของภาคการผลิต พบว่ามีใช้สารเคมีหลากหลายชนิดในกระบวนการผลิต ซึ่งสารเคมีที่ใช้นั้นมีทั้งที่ผลิตในประเทศและนําเข้าจากต่างประเทศ จึงมีทั้งโรงงานที่ผลิตสารเคมี โรงงานแบ่งบรรจุสารเคมี และโรงงานที่นําสารเคมีไปใช้ในกระบวนการผลิตทั้งที่ได้ผลผลิตเป็นเคมีภัณฑ์ หรือผลิตภัณฑ์อื่น ๆ ซึ่งสารเคมีแต่ละชนิดก็มีความเป็นอันตรายที่แตกต่างกัน เช่น ไวไฟ กัดกร่อน หรือมีความเป็นพิษ เป็นต้น ซึ่งหากเกิดการรั่วไหลของสารไวไฟอาจทําให้เกิดเพลิงไหม้ได้ดังอุบัติเหตุที่เกิดขึ้นในจังหวัดสมุทรปราการ หรือหากเกิดการรั่วไหลของสารพิษอาจทําให้เกิดอันตรายต่อประชาชนหรือชุมชนโดยรอบโรงงานได้ กรอ. ในฐานะหน่วยงานกํากับดูแลผู้ประกอบกิจการโรงงานให้มีการปฏิบัติอย่างถูกต้องตาม พ.ร.บ. โรงงาน พ.ศ. 2535 (แก้ไขเพิ่มเติม พ.ศ. 2562) ตระหนักถึงความสําคัญดังกล่าว จึงได้กําหนดจัดการฝึกอบรม “การป้องกันอุบัติภัยจากสารเคมี และเตรียมความพร้อมในการระงับเหตุ” ให้แก่ผู้ประกอบกิจการโรงงานที่มีการเก็บหรือการใช้สารเคมีในโรงงานอุตสาหกรรม เพื่อเสริมสร้างองค์ความรู้ด้านความปลอดภัยสารเคมีในการป้องกันอุบัติภัยจากสารเคมีและเตรียมความพร้อมในการระงับเหตุที่เกิดขึ้นได้อย่างทันท่วงทีและถูกต้อง “การป้องกันและเตรียมความพร้อมรับมือก่อนเกิดเหตุ และการดําเนินการรับมือเหตุการณ์ที่เกิดขึ้นอย่างถูกต้องเหมาะสม เป็นสิ่งสําคัญและจําเป็นอย่างยิ่ง การจัดอบรมในครั้งนี้ เป็นการจัดอบรมในรูปแบบออนไลน์ โดยวิทยากรผู้ที่มีความเชี่ยวชาญและประสบการณ์ ซึ่งจะเป็นการกระตุ้นให้ผู้ประกอบกิจการโรงงานทําการสํารวจและทบทวนมาตรการความปลอดภัยของโรงงานที่มีอยู่ เพื่อนําไปสู่การพัฒนาการจัดการภัยพิบัติ ทั้งมิติการเตรียมความพร้อม การรับมือ/ตอบสนองต่อเหตุการณ์ การเยียวยาฟื้นฟูความเสียหายที่เกิดขึ้น รวมทั้งพัฒนาศักยภาพของผู้ประกอบกิจการโรงงาน และผู้ที่ปฏิบัติงานกับสารเคมี ให้มีความรู้ความเข้าใจที่ถูกต้องในการจัดการสารเคมีได้อย่างปลอดภัย” นายประกอบฯ กล่าว
สําหรับการฝึกอบรม “การป้องกันอุบัติภัยจากสารเคมี และเตรียมความพร้อมในการระงับเหตุ” กําหนดจัดขึ้นในวันที่ 10 สิงหาคม 2564 เวลา 08.30 - 12.00 น. โดยเป็นการจัดอบรมในระบบออนไลน์ด้วยโปรแกรม Zoom โดยผู้ที่สนใจสามารถลงทะเบียนเข้าร่วมการฝึกอบรมได้ที่ www.diw.go.th/regis_safety/ ภายในวันที่ 9 สิงหาคม 2564 หรือหากมีข้อสงสัยเพิ่มเติม สามารถสอบถามได้ที่ กลุ่มความปลอดภัยสารเคมี โทร 0-2202-4220 ในวันและเวลาราชการ
-------------------------------------------
กลุ่มความปลอดภัยสารเคมี กรมโรงงานอุตสาหกรรม
โทร 0-2202-4220
รัฐบาลไทย-ข่าวทำเนียบรัฐบาล-14 มี.ค. นี้ นายกฯ เปิด "เที่ยวบินปฐมฤกษ์" ท่าอากาศยานนานาชาติเบตง จ.ยะลา ขับเคลื่อนเศรษฐกิจ - ท่องเที่ยวชายแดนใต้
วันอาทิตย์ที่ 13 มีนาคม 2565
14 มี.ค. นี้ นายกฯ เปิด "เที่ยวบินปฐมฤกษ์" ท่าอากาศยานนานาชาติเบตง จ.ยะลา ขับเคลื่อนเศรษฐกิจ - ท่องเที่ยวชายแดนใต้
.....
พล.อ.ประยุทธ์ จันทร์โอชา นายกรัฐมนตรี จะเดินทางไปเป็นประธานเปิด "เที่ยวบินปฐมฤกษ์" ณ ท่าอากาศยานนานาชาติเบตง จ.ยะลา” วันจันทร์ที่ 14 มี.ค. 65
.
ท่าอากาศยานดังกล่าวสร้างเสร็จเมื่อปี 62 ประกอบด้วย อาคารที่พักผู้โดยสารมีพื้นที่ประมาณ 7,000 ตารางเมตร รองรับผู้โดยสารในชั่วโมงเร่งด่วนได้ประมาณ 300 คน/ชั่วโมง และรองรับผู้โดยสารได้ 876,000 คน/ปี
.
มีทางวิ่ง (รันเวย์) ขนาดความยาว 1,800 เมตร รองรับเฉพาะอากาศยานขนาดเล็ก เช่น เครื่องบินแบบใบพัด ATR 70 - 80 ที่นั่ง ซึ่งเส้นทางบินและการขึ้นลงของอากาศยานจะอยู่ในน่านฟ้าของประเทศไทยเท่านั้น
.
โดยนายกฯ มุ่งหวังให้ประชาชนในพื้นที่ จ.ชายแดนใต้มีรายได้เพิ่มขึ้น เนื่องจากการมีท่าอากาศยานในพื้นที่จะช่วยรองรับภาคการท่องเที่ยว การพาณิชย์ การลงทุนต่าง ๆ ที่จะตามมาในอนาคต อันจะส่งผลต่อความมั่นคงในพื้นที่ด้วย
.
อ่านเพิ่มเติม คลิกhttps://www.thaigov.go.th/news/contents/details/52427
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บอร์ดบีโอไอส่งเสริม ‘โกลว์’ ขยายลงทุนโรงไฟฟ้าโคเจนฯ 6,000 ล้านบาท
วันจันทร์ที่ 6 กันยายน 2564
บอร์ดบีโอไอส่งเสริม ‘โกลว์’ ขยายลงทุนโรงไฟฟ้าโคเจนฯ 6,000 ล้านบาท
บอร์ดบีโอไอ อนุมัติให้การส่งเสริมการลงทุนโครงการขยายกิจการผลิตพลังงานไฟฟ้าของ บริษัท โกลว์ พลังงาน จํากัด (มหาชน) มูลค่าเงินลงทุนกว่า 6,000 ล้านบาท ผลิตไฟฟ้าและไอน้ําระบบโคเจนเนอเรชัน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)เปิดเผยว่าที่ประชุมคณะกรรมการส่งเสริมการลงทุน หรือบอร์ดบีโอไอ ได้อนุมัติให้การส่งเสริมการลงทุนโครงการรขยายกิจการของ บริษัท โกลว์ พลังงาน จํากัด (มหาชน) เพื่อผลิตไฟฟ้าและไอน้ําระบบโคเจนเนอเรชัน ในพื้นที่นิคมอุตสาหกรรมมาบตาพุด จังหวัดระยอง โดยมีกําลังการผลิตไฟฟ้าประมาณ200เมกะวัตต์ และไอน้ํา460ตัน/ชั่วโมง มูลค่าเงินลงทุนประมาณ6,000ล้านบาท โครงการดังกล่าวเป็นไปตามแผนพัฒนากําลังผลิตไฟฟ้าของประเทศไทย พ.ศ.2561 - 2580(PDP 2018)
สําหรับภาพรวมในกิจการผลิตพลังงานไฟฟ้าในช่วง6เดือนแรก (ม.ค.- มิ.ย.) ของปี2564มีโครงการยื่นขอรับส่งเสริมการลงทุนจํานวนมากถึง198โครงการ หรือประมาณร้อยละ25ของจํานวนโครงการที่ยื่นขอรับการส่งเสริมทั้งหมด และมูลค่าเงินลงทุนสูงถึง120,814ล้านบาท หรือประมาณร้อยละ31ของมูลค่าเงินลงทุนทั้งหมดของโครงการที่ยื่นขอรับการส่งเสริมในช่วงครึ่งปีที่ผ่านมา
********************************
รัฐบาลไทย-ข่าวทำเนียบรัฐบาล-นายกฯ ชมการสาธิตการใช้ประโยชน์ฐานข้อมูล (Thailand Community Big Data :TCD) ถือเป็นหัวใจสําคัญในการขับเคลื่อนเศรษฐกิจ BCG สู่การวางแผนบริหารจัดการอย่างมีประสิทธิภาพ
วันอังคารที่ 22 กุมภาพันธ์ 2565
นายกฯ ชมการสาธิตการใช้ประโยชน์ฐานข้อมูล (Thailand Community Big Data :TCD) ถือเป็นหัวใจสําคัญในการขับเคลื่อนเศรษฐกิจ BCG  สู่การวางแผนบริหารจัดการอย่างมีประสิทธิภาพ
นายกฯ ชมการสาธิตการใช้ประโยชน์ฐานข้อมูล (Thailand Community Big Data :TCD) ถือเป็นหัวใจสําคัญในการขับเคลื่อนเศรษฐกิจ BCG  สู่การวางแผนบริหารจัดการอย่างมีประสิทธิภาพ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (22 ก.พ.65) เวลา 08.45 น. ณ โถงกลาง ตึกสันติไมตรี ทําเนียบรัฐบาล ก่อนการประชุมคณะรัฐมนตรี นายเอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม และ ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม และคณะผู้บริหาร อว. เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อเสนอโครงการเชื่อมโยงข้อมูลชุมชนกับฐานข้อมูลขนาดใหญ่ (Thailand Community Big Data :TCD) ภายใต้โครงการยกระดับเศรษฐกิจและสังคมรายตําบลแบบบูรณาการ (U2T) มหาวิทยาลัยสู่ตําบล ซึ่งเป็นฐานข้อมูลชุมชนของประเทศขนาดใหญ่หรือรวบรวมข้อมูลสําคัญพื้นฐานของเศรษฐกิจบีซีจี อาทิ การเก็บรวบรวมข้อมูลพืช สัตว์ แมลง และสิ่งมีชีวิตในท้องถิ่นที่ ข้อมูลการเกษตรในพื้นที่ ข้อมูลภูมิปัญญาท้องถิ่น เป็นต้น ซึ่งฐานข้อมูล เหล่านี้ได้ถูกจัดเก็บ เชื่อมโยงการวิเคราะห์กับข้อมูลความต้องการของตลาด (Demand) ข้อมูลที่เกี่ยวข้องจากหน่วยงานราชการอื่นได้แก่ ข้อมูลผู้ประกอบการ วิสาหกิจชุมชน ข้อมูลการส่งออก ข้อมูล TPMAP เป็นต้น โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายดิสทัต โหตระกิตย์ เลขาธิการนายกรัฐมนตรี เยี่ยมชมกิจกรรมครั้งนี้ด้วย
โอกาสนี้ นายกรัฐมนตรี ได้ทําการทดลองสืบค้น ข้อมูลตามความสนใจ (โปรแกรมที่ใช้สืบค้นตัวอย่างการเชื่อมโยงข้อมูล TCD ไปสู่ BCG Product สามารถดูได้จาก Link https://bit.ly/3fXeQ7Z) โดยชื่นชมการเชื่อมโยงข้อมูล TCD เป็นฐานข้อมูลที่ดีมากและมีความแม่นยําสูงเพราะเป็นการเชื่อมโยงข้อมูลจากทุกหน่วยงานอย่างเป็นระบบเพื่อแต่ละหน่วยงานสามารถนําข้อมูลต่าง ๆ เหล่านี้ไปใช้ประโยชน์ในวางแผนการบริหารจัดการและตัดสินใจได้อย่างมีประสิทธิภาพเกิดประโยชน์สูงสุดต่อประชาชนในพื้นที่ ยังเน้นให้มหาวิทยาลัยทํางานกับพื้นที่อย่างต่อเนื่องภายใต้โครงการมหาวิทยาลัยสู่ตําบล เพื่อให้เกิดการพัฒนาอย่างยั่งยืน ซึ่งนายกรัฐมนตรีและรัฐบาลพร้อมสนับสนุนการดําเนินการไปสู่เป้าหมายที่กําหนดไว้
สําหรับฐานข้อมูล TCD ดังกล่าวได้จัดทําในพื้นที่ 3,000 ตําบลทั่วประเทศในช่วงปี 2564 ที่ผ่านมา คิดเป็น ร้อยละ 50 โดยประมาณของประเทศ ฐานข้อมูล TCD นี้จะเป็นหัวใจสําคัญในการช่วยขับเคลื่อนเศรษฐกิจบีซีจี ทําให้มีข้อมูลพื้นฐานของการวางแผน บริหารจัดการความหลากหลายทางชีวภาพของไทยได้อย่างมีประสิทธิภาพ (Biodiversity resource planning) ข้อมูลสามารถถูกเพิ่มและเปลี่ยนแปลงตามยุคสมัยได้ ตลอดเวลาเนื่องจากเชื่อมต่อกับระบบบันทึกข้อมูลอิเล็กทรอนิกส์ (CDB application) และการประมวลผล ปัญญาประดิษฐ์ (AI) เพื่อให้การวางแผนบริหารจัดการพื้นที่เป็นไปอย่างมีประสิทธิภาพ
......................
รัฐบาลไทย-ข่าวทำเนียบรัฐบาล-นายกรัฐมนตรีสั่งทีมไทยแลนด์เร่งขับเคลื่อนการส่งออก
วันพุธที่ 1 ธันวาคม 2564
นายกรัฐมนตรีสั่งทีมไทยแลนด์เร่งขับเคลื่อนการส่งออก
วันจันทร์ที่ 29 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี สั่งการทีมไทยแลนด์ ซึ่งประกอบด้วยส่วนราชการไทยทุกแห่ง เร่งขับเคลื่อนแผนส่งเสริมการส่งออกในช่วงที่เหลือของปีตามยุทธศาสตร์เพื่อส่งเสริมมาตรการการส่งออกในระยะถัดไป เช่น การส่งออกมันสําปะหลังไทยให้มีคุณภาพอันดับ 1 ของโลก ภายใต้ยุทธศาสตร์มันสําปะหลัง ปี 2564-2567 เร่งใช้ประโยชน์จากความตกลง RCEP และ FTA โดยเน้นการรักษาตลาดเดิม สร้างตลาดใหม่ และฟื้นฟูตลาดเก่าที่เสียไป เพื่อเพิ่มมูลค่าการค้าและการส่งออก ทั้งนี้ การส่งออก 10 เดือนแรกของปี 2564 ขยายตัวร้อยละ 15.7 เมื่อหักสินค้าที่เกี่ยวกับน้ํามัน ทองคํา และยุทธปัจจัยแล้ว ขยายตัวถึงร้อยละ 19.6 แสดงให้เห็นว่าเศรษฐกิจของไทยกําลังกลับมาเติบโตอย่างแข็งแกร่ง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ชื่นชมนักเรียนไทยพัฒนากระเบื้องทางเท้าสำหรับผู้พิการจากวัสดุรีไซเคิล คว้าเหรียญทองสิ่งประดิษฐ์ระดับโลก IWA 2021 แนะเป็นแบบอย่างการนำความรู้ช่วยสังคม
วันอังคารที่ 9 พฤศจิกายน 2564
นายกฯ ชื่นชมนักเรียนไทยพัฒนากระเบื้องทางเท้าสําหรับผู้พิการจากวัสดุรีไซเคิล คว้าเหรียญทองสิ่งประดิษฐ์ระดับโลก IWA 2021 แนะเป็นแบบอย่างการนําความรู้ช่วยสังคม
นายกฯ ชื่นชมนักเรียนไทยพัฒนากระเบื้องทางเท้าสําหรับผู้พิการจากวัสดุรีไซเคิล คว้าเหรียญทองสิ่งประดิษฐ์ระดับโลก IWA 2021 แนะเป็นแบบอย่างการนําความรู้ช่วยสังคม
(9 พ.ย. 64) นางสาวรัชดา ธนาดิเรก รองโฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีชื่นชมเด็กนักเรียนไทยที่สามารถคว้าเหรียญทองในการประกวดสิ่งประดิษฐ์ระดับนานาชาติ ในงาน The Innovation Week in Africa (IWA 2021) ซึ่งประกอบด้วย นางสาวพรพิสุทธิ์ ชินอมรพงษ์ นางสาวฤทัยชนก แสงเงินอ่อน และนางสาวรมณ เจียมกิม นักเรียนชั้นมัธยมศึกษาปีที่ 6 โรงเรียนวิทยาศาสตร์จุฬาภรณราชวิทยาลัย สามารถคว้าเหรียญทองจากการแข่งขันด้วยผลงานการพัฒนากระเบื้องทางเท้าสําหรับผู้พิการทางสายตา (เบรลล์บล็อก) จากขยะกล่องนมและยา โดยใช้น้ํายางพาราธรรมชาติชนิดข้นต่อน้ําหนักของกล่องนมUHT ที่ผ่านการทําความสะอาดแล้ว นํามาปั่นละเอียดจนมีลักษณะเป็นเยื่อ จากนั้นทดลองขึ้นรูป ทําให้มีคุณสมบัติที่ดีเหมาะแก่การนําไปใช้งาน มีความทนทาน น้ําหนักเบา สามารถติดตั้งและเคลื่อนย้ายได้ง่าย อีกทั้งยังมีต้นทุนการผลิตที่ไม่สูงมาก สามารถลดค่าใช้จ่ายในการติดตั้งได้ สอดคล้องแนวคิด 3R (Reduce ลดการใช้ Reuse นํากลับมาใช้ซ้ํา Recycle นํามาผลิตและหมุนเวียนกลับมาใช้ใหม่) ซึ่งการนําผลิตภัณฑ์ที่ได้จากการรีไซเคิลมาช่วยดูแลคนพิการนี้ นอกจากจะสามารถลดต้นทุนในการผลิตแล้ว ยังสามารถลดก๊าซเรือนกระจกที่เป็นสาเหตุของภาวะโลกร้อน และเสริมสร้างความปลอดภัยในชีวิตประจําวันให้แก่ผู้พิการได้
“นายกรัฐมนตรีชื่นชมความสําเร็จของนักเรียนไทยที่สามารถนําความรู้ทางวิทยาศาสตร์ไปประจักษ์ในเวทีระดับนานาชาติ และชื่นชมการนําความรู้มาประยุกต์ใช้เพื่อการช่วยเหลือผู้อื่น นี่คือตัวอย่างของนักเรียนที่รักการเรียนรู้ และใช้ความรู้ความสามารถที่มีให้เป็นประโยชน์ต่อสังคม” นางสาวรัชดา กล่าว
รัฐบาลไทย-ข่าวทำเนียบรัฐบาล-รมว.พม. เปิดศูนย์ช่วยเหลือสังคมตำบลแห่งแรก จ.ปทุมธานี ย้ำแก้ปัญหาประชาชน 24 ชม. พร้อมขยายให้ครอบคลุมทั่วประเทศ
วันศุกร์ที่ 28 มกราคม 2565
รมว.พม. เปิดศูนย์ช่วยเหลือสังคมตําบลแห่งแรก จ.ปทุมธานี ย้ําแก้ปัญหาประชาชน 24 ชม. พร้อมขยายให้ครอบคลุมทั่วประเทศ
รมว.พม. เปิดศูนย์ช่วยเหลือสังคมตําบลแห่งแรก จ.ปทุมธานี ย้ําแก้ปัญหาประชาชน 24 ชม. พร้อมขยายให้ครอบคลุมทั่วประเทศ
วันนี้ (28 ม.ค. 65) เวลา 10.30 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดปทุมธานี เพื่อเปิดศูนย์ช่วยเหลือสังคมตําบลบางคูวัด อําเภอเมืองปทุมธานี จังหวัดปทุมธานี ณ ศูนย์ประสานงานอาสาสมัครพัฒนาสังคมและความมั่นคงของมนุษย์ (อพม.) จังหวัดปทุมธานี นับเป็นศูนย์ช่วยเหลือสังคมประจําตําบลแห่งแรกของจังหวัดปทุมธานี เพื่อเป็นศูนย์กลางในการให้บริการอย่างครอบคลุมตามภารกิจกระทรวง พม. สําหรับการช่วยเหลือประชาชนกลุ่มเป้าหมายทุกช่วงวัย โดยเฉพาะกลุ่มเปราะบางที่ประสบปัญหาความเดือดร้อนทางสังคมและได้รับผลกระทบจากโควิด - 19 ได้แก่ เด็ก เยาวชน ผู้สูงอายุ คนพิการ และผู้ด้อยโอกาส โดยบูรณาการการทํางานร่วมกับภาคีเครือข่ายทุกภาคส่วนและอาสาสมัครพัฒนาสังคมและความมั่นคงของมนุษย์ (อพม.) ในพื้นที่ เป็นการป้องกันและแก้ไขปัญหาสังคมในพื้นที่ระดับตําบลแบบครบวงจรอย่างเบ็ดเสร็จที่จุดเดียว (One Stop Service) เพราะปัญหาของประชาชน รอไม่ได้ อีกทั้งมอบเกียรติบัตร แก่ อพม. ผู้ปฏิบัติหน้าที่ยอดเยี่ยม จํานวน 24 ราย และมอบเงินสงเคราะห์แก่ครอบครัวกลุ่มเปราะบางและผู้ประสบปัญหาทางสังคม รวมทั้งงบประมาณโครงการบ้านพอเพียงสําหรับผู้มีรายได้น้อย นอกจากนี้ เดินทางไปเยี่ยมบ้านและช่วยเหลือกลุ่มเปราะบางที่ประสบปัญหาความเดือดร้อนทางสังคมและได้รับผลกระทบจากโควิด - 19 กรณี นายสมภาร สมประกอบ ผู้สูงอายุที่ได้รับการซ่อมแซมที่อยู่อาศัย ณ บ้านเลขที่4/1 หมู่ที่ 11 ตําบลบางคูวัด อําเภอเมืองปทุมธานี
นายจุติกล่าวว่า วันนี้ กระทรวง พม. ได้มาเปิดศูนย์ช่วยเหลือสังคมตําบลบางคูวัด ซึ่งบูรณาการร่วมกับ 3 กระทรวง ซึ่งขณะนี้ เริ่มกระจายไปตามพื้นที่ต่างๆ โดยศูนย์ทุกแห่ง ต้องมีคนทํางานที่ทําได้จริง ไม่ใช่เปิดแต่ป้ายแล้วไม่มีผลงาน และผลงานจะนําไปเสนอคณะรัฐมนตรีต่อไป อีกทั้งศูนย์แห่งนี้จะบูรณาการกันให้จบภายในอําเภอ ไม่ว่าจะเป็นปัญหารายได้ไม่เพียงพอ การศึกษา ความรุนแรงในครอบครัว และแม่เลี้ยงเดี่ยว เรามีหลายกระทรวงที่จะเข้ามาแก้ปัญหาให้กับประชาชน และศูนย์จะต้องตอบโจทย์ประชาชนได้ 24 ชั่วโมง ทั้งนี้ กระทรวง พม. ตั้งใจจะเปิดศูนย์ทั่วประเทศ หากพื้นที่ไหนยังไม่มี ก็จะเปิดและเสริมให้เต็ม ซึ่งเราจะเน้นคุณภาพมากกว่าปริมาณ ขณะเดียวกันภาพรวมที่ผ่านมา กระทรวง พม. ได้เปิดศูนย์ไปแล้ว 490 กว่าแห่ง โดยเริ่มเปิดจากอําเภอ และตามตําบล ซึ่งศูนย์บางแห่งอาจจะอยู่ที่วัด หรือบางแห่งเป็น อบต.
นายจุติกล่าวเพิ่มเติมว่า นอกจากนี้ ตนยังได้ลงพื้นที่เยี่ยมประชาชนที่ประสบปัญหาทางสังคม ซึ่งเป็นผู้สูงอายุที่มีปัญหาเรื่องสภาพที่อยู่อาศัย ซึ่งเป็นนโยบายของรัฐบาล โดยพลเอก ประยุทธ์ จันทร์โอชา นายกรัฐมนตรี ที่กําชับให้มาดูแลประชาชน โดยไม่ทิ้งใครไว้ข้างหลัง วันนี้ บ้านผู้สูงอายุ ได้รับการซ่อมแซมให้อยู่ในสภาพที่อยู่ได้ โดยกระทรวง พม. มีหน้าที่รับผิดชอบบ้านคนพิการ ผู้สูงอายุ และผู้เปราะบางที่มีรายได้น้อย
รัฐบาลไทย-ข่าวทำเนียบรัฐบาล-โฆษกรัฐบาลสวนเพื่อไทย อ้างผลโหวตนอกสภาสร้างความชอบธรรมให้ตัวเอง ทั้ง ๆ ที่ไม่สะท้อนความเป็นจริง ลั่น "นายก" รมต.ชี้แจงชัดเจน พร้อมประณามสส.ก้าวไกลขาดวุฒิภาวะวางดอกไม้จันทน์ในสภาฯ อันทรงเกียรติเพราะไม่สมหวัง
วันอาทิตย์ที่ 24 กรกฎาคม 2565
โฆษกรัฐบาลสวนเพื่อไทย อ้างผลโหวตนอกสภาสร้างความชอบธรรมให้ตัวเอง ทั้ง ๆ ที่ไม่สะท้อนความเป็นจริง ลั่น "นายก" รมต.ชี้แจงชัดเจน พร้อมประณามสส.ก้าวไกลขาดวุฒิภาวะวางดอกไม้จันทน์ในสภาฯ อันทรงเกียรติเพราะไม่สมหวัง
โฆษกรัฐบาลสวนเพื่อไทย อ้างผลโหวตนอกสภาสร้างความชอบธรรมให้ตัวเอง ทั้ง ๆ ที่ไม่สะท้อนความเป็นจริง ลั่น "นายก" รมต.ชี้แจงชัดเจน พร้อมประณามสส.ก้าวไกลขาดวุฒิภาวะวางดอกไม้จันทน์ในสภาฯ อันทรงเกียรติเพราะไม่สมหวัง ระวังกรรมสนองเข้าตัวเอง
วันที่ 24 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่นายชลน่าน ศรีแก้ว หัวหน้าพรรคเพื่อไทย ระบุแสดงความเสียใจกับประชาชนที่ผลการลงมติของสภาผู้แทนราษฎรไม่สอดคล้องกับผลโหวตนอกสภาที่ไม่ไว้วางใจนายกรัฐมนตรีและรัฐมนตรีถึงร้อยละ 98.3 ว่า พรรคฝ่ายค้านอาจจะรู้สึกเสียทรงที่ผลการลงมติของส.ส.ทั้งสภาให้ความไว้วางใจนายกรัฐมนตรีและรัฐมนตรีทุกท่านมากกว่า แม้จะได้งัดข้อมูลหลักฐานต่าง ๆ มาอภิปรายอย่างเต็มที่แล้ว แต่เห็นได้ว่าส่วนใหญ่เป็นข้อมูลเก่าที่กล่าวอ้างแบบเลื่อนลอย บางเรื่องบิดเบือนและมโนเอาเอง แต่สิ่งสําคัญที่สุดเป็นเพราะรัฐมนตรีทุกท่านสามารถชี้แจงอธิบายข้อเท็จจริงให้สภาและสังคมเข้าใจได้ จึงพยายามยกผลโหวตนอกสภามาสร้างความชอบธรรมให้กับตัวเอง และอ้างว่าเป็นเสียงของประชาชน ทั้ง ๆ ที่สังคมรู้กันอยู่แล้วว่าคนกลุ่มนี้อาจมีความเชื่อมโยงกับพรรคฝ่ายค้าน หรือหากเป็นการจัดกิจกรรมที่บริสุทธิ์ใจจริงก็แสดงให้เห็นถึงความไม่มั่นใจในความสามารถของฝ่ายค้านว่าจะล้มรัฐบาลได้
เช่นเดียวกับกรณีที่นายประเสริฐจันทรรวงทอง เลขาธิการพรรคเพื่อไทย ระบุถึงผลโหวตนอกสภาว่าประชาชนลงมติไม่อยากให้รัฐบาลนี้ทําหน้าที่ต่อไปแล้วนั้น เห็นได้ชัดว่าพรรคเพื่อไทยหวังพึ่งพาเสียงโหวตนอกสภาอย่างผิดสังเกต แต่ลืมไปว่ายังมีประชาชนอีกหลายสิบล้านคนที่ไม่ได้ร่วมโหวตในครั้งนี้ด้วย ดังนั้นผลการโหวตดังกล่าวจึงไม่สะท้อนความต้องการของประชาชนอย่างแท้จริง
"หลังการลงมติในสภาเสร็จเรียบร้อยแล้ว เราจึงเห็น ส.ส.ฝ่ายค้าน แสดงอาการอยู่ไม่เป็นสุข ต้องรีบออกมาชี้แจงแก้ตัวกันพัลวันว่าได้คาดการณ์ผลไว้อยู่แล้ว ซึ่งแตกต่างจากช่วงก่อนและระหว่างการอภิปรายที่ดูดุดัน ขึงขัง และก้าวร้าวแบบหน้ามือเป็นหลังมือ รวมถึงการแต่งชุดดําวางดอกไม้จันทน์บริเวณที่นั่งนายกรัฐมนตรีของ ส.ส.พรรคก้าวไกล ซึ่งเป็นพฤติกรรมที่แปลกประหลาด ขาดวุฒิภาวะ และน่าประณามอย่างยิ่ง เพราะสภาเป็นสถานที่อันทรงเกียรติและศักดิ์สิทธิ์ แต่ก็ยังทําเพียงเพราะไม่ได้ในสิ่งที่ตัวเองต้องการ" นายธนกร กล่าว
.....................
รัฐบาลไทย-ข่าวทำเนียบรัฐบาล-เลขาฯ รมว.กษ. ส่งมอบสินค้าเกษตรคุณภาพและผลิตภัณฑ์แปรรูป ให้เเก่โรงพยาบาลสนามวัดไทรใหญ่ จังหวัดนนทบุรี
วันพุธที่ 4 สิงหาคม 2564
เลขาฯ รมว.กษ. ส่งมอบสินค้าเกษตรคุณภาพและผลิตภัณฑ์แปรรูป ให้เเก่โรงพยาบาลสนามวัดไทรใหญ่ จังหวัดนนทบุรี
เลขาฯ รมว.กษ. ส่งมอบสินค้าเกษตรคุณภาพและผลิตภัณฑ์แปรรูป ให้เเก่โรงพยาบาลสนามวัดไทรใหญ่ จังหวัดนนทบุรี เพื่อเป็นขวัญ กําลังใจในการปฏิบัติหน้าที่ ให้ก้าวพ้นวิกฤตการณ์โรคระบาดนี้ไปด้วยกัน ตามแคมเปญ “ยามประเทศมีภัย เกษตรไทยพร้อมเป็นกองเสบียง”
นายธนาชีรวินิจเลขานุการรัฐมนตรีว่าการกระทรวงเกษตรและสหกรณ์ได้รับมอบหมายจากดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ส่งมอบสินค้าเกษตรคุณภาพและผลิตภัณฑ์แปรรูปให้เเก่โรงพยาบาลสนามวัดไทรใหญ่อําเภอไทรน้อยจังหวัดนนทบุรีภายใต้โครงการแบ่งปันน้ําใจเกษตรไทยสู้ภัยโควิด-19พร้อมด้วยนางกุลฤดีพัฒนะอิ่มรองอธิบดีกรมส่งเสริมการเกษตรนางมาลินียุวนานนท์ผู้อํานวยการสํานักส่งเสริมและจัดการสินค้าเกษตรและคณะเข้าร่วม
โดยกิจกรรมในครั้งนี้ได้รับการสนับสนุนงบประมาณจากกลุ่มเพื่อนเฉลิมชัยในการจัดซื้อผลผลิตทางการเกษตรจากเกษตรกรเพื่อช่วยเหลือเกษตรกรอีกทางหนึ่งรวมถึงได้รับสนับสนุนสินค้าเกษตรละผลิตภัณฑ์แปรรูปจากภาคีเครือข่ายสํานักงานเกษตรจังหวัดยโสธรบริษัทซีพีเอฟ(ประเทศไทย)จํากัดบริษัทน้ําตาลมิตรผลจํากัดและบริษัทไอ.จี.แมนเนจเม้นท์จํากัดสินค้าเกษตรและผลิตภัณฑ์ที่ทําการส่งมอบประกอบด้วยข้าวหอมมะลิ300กก.ไข่ไก่1,000ฟองน้ําตาลทราบ36กก.ซีอิ้วขาว1ลังพืชผักและผลไม้ได้แก่มะเขือเปราะแตงกวาคะน้ามะเขือยาวกระเพราพริกขี้หนูฟักอ่อนบวบเหลี่ยมมังคุดและเงาะรวมกว่า1ตันเพื่อสนับสนุนการปฏิบัติงานของบุคลากรทางการแพทย์เจ้าหน้าที่และช่วยเหลือประชาชนที่ได้รับความเดือดร้อนจากโควิด-19เพื่อเป็นขวัญกําลังใจในการปฏิบัติหน้าที่ให้ก้าวพ้นวิกฤตการณ์โรคระบาดนี้ไปด้วยกันตามแคมเปญ“ยามประเทศมีภัยเกษตรไทยพร้อมเป็นกองเสบียง
รัฐบาลไทย-ข่าวทำเนียบรัฐบาล-โฆษกดีอีเอสเตือนอย่าหลงเชื่อข่าวปลอม ขายเครื่องดื่มน้ำกระท่อมทันทีในร้านสะดวกซื้อ หลังจากมีการปลดล็อกจากบัญชียาเสพติดให้โทษ
วันอังคารที่ 31 สิงหาคม 2564
โฆษกดีอีเอสเตือนอย่าหลงเชื่อข่าวปลอม ขายเครื่องดื่มน้ํากระท่อมทันทีในร้านสะดวกซื้อ หลังจากมีการปลดล็อกจากบัญชียาเสพติดให้โทษ
โฆษกดีอีเอสเตือนอย่าหลงเชื่อข่าวปลอม ขายเครื่องดื่มน้ํากระท่อมทันทีในร้านสะดวกซื้อ หลังจากมีการปลดล็อกจากบัญชียาเสพติดให้โทษ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการแชร์ข้อมูลผ่านสื่อสังคมออนไลน์เรื่องร้านสะดวกซื้อขายเครื่องดื่มน้ํากระท่อมทันทีหลังจากมีการปลดล็อกจากบัญชียาเสพติดให้โทษทางศูนย์ต่อต้านข่าวปลอมได้ดําเนินการตรวจสอบข้อเท็จจริงกับทางบริษัทต้นสังกัดพบว่าประเด็นดังกล่าวนั้นเป็นข้อมูลเท็จ
กรณีที่มีการส่งต่อข้อความระบุว่าเมื่อกระท่อมถูกปลดล็อกจากบัญชียาเสพติดให้โทษก็มีการออกขายเครื่องดื่มน้ํากระท่อมทันทีทางบริษัทต้นสังกัดได้ชี้แจงประเด็นดังกล่าวว่าไม่เป็นความจริงไม่มีการจําหน่ายผลิตภัณฑ์เครื่องดื่มดังกล่าวตามที่ต้นโพสต์อ้างแต่อย่างใดภาพที่ถูกแชร์กันเป็นภาพที่ถูกตัดต่อจากผลิตภัณฑ์อื่นแล้วใส่ข้อความทับเพื่อสร้างความเข้าใจผิดแก่ประชาชน
ดังนั้นขอให้ประชาชนอย่าหลงเชื่อไม่ส่งหรือแชร์ข้อมูลดังกล่าวต่อในช่องทางสื่อสังคมออนไลน์ต่างๆและประชาชนสามารถติดตามและแจ้งเบาะแสข่าวปลอมต่างๆได้ผ่านช่องทางของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********[****
รัฐบาลไทย-ข่าวทำเนียบรัฐบาล-นายกรัฐมนตรี พร้อมด้วย รัฐมนตรีว่าการกระทรวงมหาดไทย และคณะ ลงพื้นที่เยี่ยมเยียนให้กำลังใจพี่น้องประชาชนผู้ประสบอุทกภัยพื้นที่จังหวัดสิงห์บุรี
วันพุธที่ 20 ตุลาคม 2564
นายกรัฐมนตรี พร้อมด้วย รัฐมนตรีว่าการกระทรวงมหาดไทย และคณะ ลงพื้นที่เยี่ยมเยียนให้กําลังใจพี่น้องประชาชนผู้ประสบอุทกภัยพื้นที่จังหวัดสิงห์บุรี
นายกรัฐมนตรี พร้อมด้วย รัฐมนตรีว่าการกระทรวงมหาดไทย และคณะ ลงพื้นที่เยี่ยมเยียนให้กําลังใจพี่น้องประชาชนผู้ประสบอุทกภัยพื้นที่จังหวัดสิงห์บุรี
วันนี้ (20 ต.ค. 64) เวลา 13.30 น. ณ ใต้สะพานบางระจัน อําเภอเมืองสิงห์บุรี จังหวัดสิงห์บุรี พลเอก ประยุทธ์ จันทร์โอชา นายกรัฐมนตรี พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย คณะรัฐมนตรี นายสุทธิพงษ์ จุลเจริญ ปลัดกระทรวงมหาดไทย นายเชษฐา โมสิกรัตน์ รองอธิบดีกรมป้องกันและบรรเทาสาธารณภัย และคณะ ตรวจติดตามสถานการณ์อุทกภัยและตรวจเยี่ยมให้กําลังใจพร้อมมอบถุงยังชีพให้ประชาชนผู้ประสบอุทกภัยชุมชนบางแค โดยมี นายชัยชาญ สิทธิวิรัชธรรม ผู้ว่าราชการจังหวัดสิงห์บุรี พร้อมด้วยหัวหน้าส่วนราชการ ผู้บริหารองค์กรปกครองส่วนท้องถิ่น และประชาชนชาวจังหวัดสิงห์บุรีให้การต้อนรับ
ในเวลา 14:00 น. นายกรัฐมนตรี พร้อมด้วยรัฐมนตรีว่าการกระทรวงมหาดไทย และคณะ เดินทางมาถึงและได้พบปะเยี่ยมเยียน ให้กําลังใจพี่น้องประชาชนชุมชนบางแคใน ที่ประสบอุทกภัยบริเวณใต้สะพานบางระจัน และลงเรือท้องแบนของกรมป้องกันและบรรเทาสาธารณภัย ตรวจเยี่ยมให้กําลังใจและมอบถุงยังชีพให้ผู้ประสบอุทกภัยชุมชนบางแคในที่ไม่สามารถเดินทางออกจากบ้านพักได้ และเดินทางต่อไปตรวจสภาพพนังกั้นน้ําริมแม่น้ําเจ้าพระยา ณ บริเวณวัดเฉลิมมาศ อ.อินทร์บุรี จ.สิงห์บุรี
จากนั้น ในเวลา 15:30 น. ที่วิทยาลัยเทคนิคสิงห์บุรี ต.บางพุทธา อ.เมืองสิงห์บุรี จ.สิงห์บุรี นายกรัฐมนตรี เป็นประธานเปิดโครงการ "ส่งสุขภาพดีให้คนไทย #จากใจไปรษณีย์ไทย
Delivers Wellness" โดยได้ร่วมกับรัฐมนตรีว่าการกระทรงงมหาดไทย และคณะ กดปุ่มปล่อยโดรนสําหรับนําจ่ายกล่องยาไปยังบ้านผู้ประสบอุทกภัยที่ไม่สามารถเดินทางออกจากบ้านพักได้ ซึ่งถือเป็นนวัตกรรมในการขนส่งยาและเวชภัณฑ์ให้กับพี่น้องประชาชนที่ประสบภัยในช่วงสถานการณ์อุทกภัย
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า จากการลงพื้นที่ติดตามการแก้ไขปัญหาสถานการณ์อุทกภัยพื้นที่จังหวัดสิงห์บุรีในวันนี้ กระทรวงมหาดไทย โดยกรมโยธาธิการและผังเมือง ได้จัดสรรงบประมาณในการสร้างระบบป้องกันน้ําท่วมพื้นที่เมืองสิงห์บุรี จํานวน 300 ล้านบาท ระยะทาง 4.1 กิโลเมตร จุดเริ่มต้นจากใต้สะพานบางระจันถึงวัดสถิตวัฒนาราม ซึ่งจะทําให้สามารถป้องกันน้ําท่วมตามแนวตลิ่ง เกิดประโยชน์กับพี่น้องประชาชนประมาณ 2,146 ครัวเรือน ครอบคลุมพื้นที่ 1.47 ตารางกิโลเมตร และในจุดที่สอง บริเวณวัดเฉลิมมาศ อําเภออินทร์บุรี ซึ่งพบปัญหาน้ํารั่วซึม ทางจังหวัดสิงห์บุรี โดยสํานักงานโยธาธิการและผังเมืองจังหวัด ได้ดําเนินการขอรับการสนับสนุนงบประมาณซ่อมแซมระบบป้องกันน้ําท่วมชุมชนอินทร์บุรี ระยะทาง 2 กิโลเมตร วงเงิน 25 ล้านบาท ซึ่งจะทําให้เกิดประโยชน์ช่วยเหลือพี่น้องประชาชนชาวอินทร์บุรี ประมาณ 3,000 ครัวเรือน ครอบคลุมพื้นที่ 1.5 ตารางกิโลเมตร ซึ่งจะได้นําเสนอหน่วยงานที่เกี่ยวข้องเร่งให้การสนับสนุนงบประมาณเพื่อช่วยเหลือพี่น้องประชาชนจังหวัดสิงห์บุรีในการป้องกันสถานการณ์อุทกภัยอย่างยั่งยืน
รัฐบาลไทย-ข่าวทำเนียบรัฐบาล-กระทรวงเกษตรฯ ผนึกกำลังขับเคลื่อนท่องเที่ยวไทย
วันอังคารที่ 11 มกราคม 2565
กระทรวงเกษตรฯ ผนึกกําลังขับเคลื่อนท่องเที่ยวไทย
กระทรวงเกษตรฯ ผนึกกําลังขับเคลื่อนท่องเที่ยวไทย ชูท่องเที่ยวเชิงเกษตรเสริมสู้ภัยโควิด-19
นายอําพันธุ์ เวฬุตันติ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมหารือแนวทางการขับเคลื่อน ฟื้นฟูการท่องเที่ยว ภายใต้สุขอนามัยภายใต้สุขอนามัย “Safe and Sealed Travel” ร่วมกับ   ผู้แทนสมาคมไทยบริการท่องเที่ยวและผู้แทนกรมส่งเสริมการเกษตร ณ ห้องประชุมกระทรวงเกษตรและสหกรณ์ ว่า จากสถานการณ์การระบาดของโรคติดเชื้อโควิด-19 ที่ผ่านมา ส่งผลกระทบต่อภาคธุรกิจการท่องเที่ยวเป็นอย่างมาก ผู้แทนสมาคมไทยบริการท่องเที่ยวได้ขอเข้าพบผู้บริหารกระทรวงเกษตรและสหกรณ์เพื่อหารือแนวทางการขับเคลื่อนการฟื้นฟูการท่องเที่ยวที่ได้รับผลหกระทบจากโควิด-19 กับหน่วยงานภาครัฐที่เกี่ยวข้อง โดยกระทรวงเกษตรและสหกรณ์ได้สนับสนุนในเรื่องข้อมูลท่องเที่ยวเชิงเกษตรที่กระทรวงเกษตรและสหกรณ์ได้ดําเนินการส่งเสริมและพัฒนาผ่านหน่วยงานในสังกัด 15 หน่วยงาน จํานวนกว่า 400 แหล่งท่องเที่ยวเชิงเกษตร เพื่อเป็นข้อมูลให้กับสมาคมไทยบริการท่องเที่ยวได้รับทราบและเป็นข้อมูลในการทํางานร่วมกันและนําข้อมูลแหล่งท่องเที่ยวเชิงเกษตรที่มีอยู่ไปเผยแพร่ประชาสัมพันธ์ และเชื่อมโยงกับธุรกิจการท่องเที่ยวของสมาชิกที่เป็นผู้ประกอบการกว่า 800 รายทั่วประเทศ
“สําหรับการหารือในครั้งนี้ ถือเป็นโอกาสที่ดีที่กระทรวงเกษตรฯ จะได้ช่วยผลักดันการสร้างการรับรู้ในวงกว้าง อีกทั้งยังเป็นช่องทางให้แหล่งท่องเที่ยวทางการเกษตรเป็นหนึ่งในสถานที่ที่นักท่องเที่ยวต้องเข้าไปเยี่ยมชมและเรียนรู้ ซึ่งคาดหวังว่าจะสามารถสร้างรายได้เสริมให้กับเกษตรกรและชุมชนได้เป็นอย่างดี สําหรับผู้สนใจสามารถดาวน์โหลดข้อมูลจากแอพลิเคชั่น “ท่องเที่ยวเชิงเกษตร” ของกรมส่งเสริมการเกษตร เพื่อสืบค้นข้อมูลเพิ่มเติมเพื่อการท่องเที่ยวเชิงเกษตรต่อไป” นายอําพันธุ์ กล่าว
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม ดำเนินการศึกษาเพื่อลดอุบัติเหตุจุดตัดทางถนนและทางรถไฟ
วันเสาร์ที่ 14 สิงหาคม 2564
กรมการขนส่งทางราง กระทรวงคมนาคม ดําเนินการศึกษาเพื่อลดอุบัติเหตุจุดตัดทางถนนและทางรถไฟ
ตามที่กระทรวงคมนาคมได้มีนโยบายในการลดอุบัติเหตุที่เกิดขึ้นบริเวณจุดตัดทางรถไฟ
ดร.พิเชฐ คุณาธรรมรักษ์ รองอธิบดีกรมการขนส่งทางราง กล่าวภายหลังเป็นประธานการประชุมคณะทํางานให้ความเห็นและข้อเสนอแนะโครงการศึกษาเพื่อลดอุบัติเหตุจุดตัดทางถนนและทางรถไฟ ครั้งที่ 3/2564 โดยมีเจ้าหน้าที่กรมการขนส่งทางราง และผู้แทนจากหน่วยงานภาครัฐ ภาคเอกชนเข้าร่วมประชุมผ่านการประชุมทางไกล (Video conference)
ดร.พิเชฐฯ กล่าวว่า ตามที่กระทรวงคมนาคมได้มีนโยบายในการลดอุบัติเหตุที่เกิดขึ้นบริเวณจุดตัดทางรถไฟนั้น กรมการขนส่งทางราง ได้ดําเนินโครงการศึกษาเพื่อลดอุบัติเหตุจุดตัดทางถนนและทางรถไฟ โดยจะดําเนินการสํารวจจุดตัดทางรถไฟทั่วประเทศเพื่อพิจารณาแนวทางการปรับปรุงกายภาพจุดตัดทางรถไฟให้มีความปลอดภัย จากนั้นจะนําผลการสํารวจมาเรียงจัดลําดับความจําเป็นเร่งด่วนในการปรับปรุงกายภาพจุดตัด และจัดทําเป็นแผนแม่บท แผนปฏิบัติการ และแบบรายละเอียดในการปรับปรุงแก้ไขกายภาพจุดตัดทางรถไฟ ตลอดจนการปรับปรุงกฎหมาย และมาตรฐานที่ส่งเสริมให้เกิดความปลอดภัยบริเวณจุดตัด การนํานวัตกรรมต่างๆ มาช่วยแก้ปัญหาจุดตัด เช่น การประสานบริษัทแผนที่นําทาง เพื่อให้แจ้งเตือนผู้ขับขี่พาหนะทราบหากเส้นทางขับขี่มีจุดตัดอยู่ข้างหน้า การจัดทําฐานข้อมูลจุดตัดทางรถไฟ และแอพพลิเคชันมือถือ และ QR Code สําหรับให้ประชาชนแสกนและแจ้งผู้รับผิดชอบทราบหากพบว่าไม้กั้นหรือสัญญาณไฟชํารุด ตลอดจนการติดตั้งเทคโนโลยี Rasor Censor ในจุดที่มีความเหมาะสม
ดร.พิเชฐฯ กล่าวเพิ่มเติมว่า แต่ละครั้งที่เกิดอุบัติเหตุจุดตัดทางถนนและทางรถไฟ ย่อมส่งผลให้เกิดความสูญเสียแก่ชีวิต และทรัพย์สิน กระทรวงคมนาคมมีความตั้งใจอย่างยิ่งที่จะลดอุบัติเหตุจุดตัดทางถนนและทางรถไฟ อย่างไรก็ตาม ความพยายามดังกล่าวไม่สามารถสําเร็จได้ หากปราศจากความร่วมมือของหน่วยงานท้องถิ่นและภาคประชาชน จึงอยากขอความร่วมมือหน่วยงานท้องถิ่นและภาคประชาชนไม่เปิดจุดตัดทางลักผ่านเพิ่ม และใช้ความระมัดระวังขณะขับขี่ยานพาหนะผ่านจุดตัด ทั้งนี้ โครงการศึกษาฯ จะปลูกฝังค่านิยมด้านความปลอดภัยบริเวณจุดตัดทางรถไฟ ผ่านช่องทางต่างๆ ทั้งสื่อโทรทัศน์ สื่อสังคมออนไลน์ และการจัดให้มีการรับฟังความคิดเห็นของภาคประชาชนต่อไป
รัฐบาลไทย-ข่าวทำเนียบรัฐบาล-ดีอีเอส จัดอบรมนักวิทยุสมัครเล่น-อาสาสมัครสื่อสารฉุกเฉิน ให้ใช้งานถูกต้องตามกฎหมายและหนุนงานราชการกว่า 1000 คนทั่วประเทศ
วันศุกร์ที่ 10 มิถุนายน 2565
ดีอีเอส จัดอบรมนักวิทยุสมัครเล่น-อาสาสมัครสื่อสารฉุกเฉิน ให้ใช้งานถูกต้องตามกฎหมายและหนุนงานราชการกว่า 1000 คนทั่วประเทศ
ดีอีเอส จัดอบรมนักวิทยุสมัครเล่น-อาสาสมัครสื่อสารฉุกเฉิน ให้ใช้งานถูกต้องตามกฎหมายและหนุนงานราชการกว่า 1000 คนทั่วประเทศ
เมื่อวันที่10มิถุนายน2565 นายมนัสทรงแสงประธานสมาพันธ์สมาคมวิทยุสมัครเล่นควบคุมข่ายประเทศไทยได้เป็นประธานการฝึกอบรมโครงการพัฒนาและฝึกอบรมพนักงานวิทยุสมัครเล่นอาสาสมัครสื่อสารฉุกเฉินโดยกระทรวงดิจิทัลฯร่วมกับสมาคมวิทยุสมัครเล่นควบคุมข่ายประเทศไทยในรูปแบบ(Conference)ณห้องประชุม701ชั้น7สํานักงานปลัดกระทรวงดิจิทัลเพื่อเศรษฐกิจและสังคมกิจกรรมดังกล่าวจัดขึ้นระหว่างวันที่9 – 12มิถุนายน2565 การอบรมครั้งนี้จัดเพื่อให้ผู้เข้ารับการฝึกอบรมเป็นพนักงานวิทยุของทางราชการสามารถใช้งานวิทยุเพื่อสนับสนุนงานราชการได้อย่างถูกต้องตามกฎหมาย ซึ่งมีกลุ่มเป้าหมายจากนักวิทยุสมัครเล่นทั่วประเทศที่สนใจเข้ารับการอบรมจํานวน1,000คนแบ่งการอบรมเป็น4ครั้งตามหัวเมืองใหญ่ของประเทศและจัดแบบออนไลน์1ครั้งเพื่อให้เกิดความครอบคลุมกลุ่มเป้าหมายมากขึ้น นอกจากนี้ผู้ที่ผ่านการฝึกอบรมจะได้รับมอบวุฒิบัตรและประกาศนียบัตรตามหลักสูตรการใช้วิทยุคมนาคมแบบสังเคราะห์ความถี่(Synthesizer)จากกระทรวงดิจิทัลเพื่อเศรษฐกิจและสังคมอีกด้วย
****************
รัฐบาลไทย-ข่าวทำเนียบรัฐบาล-สุชาติ ส่งทีมร่วมตรวจเรือประมงกลางทะเล ป้องกันค้ามนุษย์ตามนโยบายบิ๊กป้อม
วันพุธที่ 17 พฤศจิกายน 2564
สุชาติ ส่งทีมร่วมตรวจเรือประมงกลางทะเล ป้องกันค้ามนุษย์ตามนโยบายบิ๊กป้อม
ก.แรงงานส่ง พตร. ร่วมตรวจเรือประมงกลางทะเล ดูแลสภาพการจ้าง สภาพการทํางาน และการค้ามนุษย์ด้านแรงงานในเรือประมง กิจการประมงทะเล และกิจการที่เกี่ยวเนื่องจังหวัดชลบุรี เพื่อยกระดับการจัดลําดับสถานการณ์การแก้ไขการค้ามนุษย์ในประเทศจาก Tier 2 watchlist เป็น Tier 1
กระทรวงแรงงานส่งพนักงานตรวจแรงงานร่วมตรวจบูรณาการเรือประมงกลางทะเล ดูแลสภาพการจ้าง สภาพการทํางาน และการค้ามนุษย์ด้านแรงงานในเรือประมง กิจการประมงทะเล และกิจการที่เกี่ยวเนื่องจังหวัดชลบุรี เพื่อยกระดับการจัดลําดับสถานการณ์การแก้ไขการค้ามนุษย์ในประเทศจาก Tier 2 watchlist เป็น Tier 1 ตามนโยบายของรัฐบาล
นายสุชาติ ชมกลิ่น รัฐมนตรีว่าการกระทรวงแรงงานกล่าวว่า ได้มอบหมายให้กรมสวัสดิการและคุ้มครองแรงงาน จัดส่งพนักงานตรวจแรงงานร่วมตรวจบูรณาการเรือประมงกลางทะเล ร่วมกับทางจังหวัดชลบุรี ทีมสหวิชาชีพ และหน่วยราชการอื่นในจังหวัดชลบุรี ซึ่งเป็นการดําเนินงานตามนโยบายของรัฐบาลพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและพลเอก ประวิตร วงษ์สุวรรณรองนายกรัฐมนตรีที่กํากับดูแลภารกิจด้านการป้องกันและแก้ไขปัญหาการค้ามนุษย์ ได้มอบนโยบายการขับเคลื่อนการป้องกันและแก้ไขปัญหาการค้ามนุษย์ เพื่อยกระดับการจัดลําดับสถานการณ์การแก้ไขการค้ามนุษย์ในประเทศจาก Tier 2 watchlist เป็น Tier 1 ให้เป็นไปตามเป้าหมายที่รัฐบาลกําหนด ซึ่งเมื่อวันที่ 17 พฤศจิกายน 2564 ได้รับรายงานว่านายธวัชชัย ศรีทอง รองผู้ว่าราชการจังหวัดชลบุรีได้นําทีมตรวจบูรณาการเรือประมงกลางทะเล ประกอบด้วยนายสมหวัง หมอยาดี สวัสดิการและคุ้มครองแรงงานจังหวัดชลบุรี นางมนัสนันท์ ศุภพิทักษ์สกุล พัฒนาสังคมและความมั่นคงของมนุษย์จังหวัดชลบุรี สํานักงานจัดหางานจังหวัดชลบุรี สํานักงานแรงงานจังหวัดชลบุรี เจ้าท่าภูมิภาคพัทยา หน่วยป้องกันและปราบปรามประมงทะเลอ่างศิลา ทีมสหวิชาชีพ และส่วนราชการอื่นจังหวัดชลบุรี ซึ่งเป็นหน่วยงานในคณะทํางานการตรวจสภาพการจ้าง สภาพการทํางาน และการค้ามนุษย์ด้านแรงงานในเรือประมง กิจการประมงทะเล และกิจการที่เกี่ยวเนื่องจังหวัดชลบุรี ซึ่งจุดประสงค์การตรวจดังกล่าว เป็นไปตามนโยบายของรัฐบาลที่มุ่งเน้นการแก้ปัญหาการค้ามนุษย์ด้านแรงงาน และควบคุมดูแลการทําการประมงแบบผิดกฎหมาย
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า การตรวจบูรณาการเรือประมงกลางทะเลในวันนี้ มีการตรวจเรือทั้งสิ้น 4 ลํา เป็นเรือประมงประเภทเรืออวนลอย 2 ลํา เป็นเรือประมงประเภทเรืออวนลากคู่ (เรือปลา) 2 ลํา ลูกจ้างในเรือประมงจํานวนรวม 23 คน เป็นลูกเรือชาวไทย 6 คน กัมพูชา 7 คน เมียนมา 9 คน และลาว 1 คน จากการตรวจสอบพบเรือประมง 1 ลํา ปฏิบัติไม่ถูกต้องเกี่ยวกับการไม่จัดทําสัญญาจ้างงาน ไม่จัดทําเวลาพัก ไม่นําลูกจ้างไปรายงานตัวต่อพนักงานตรวจแรงงาน และไม่มีหลักฐานการจ่ายค่าจ้าง ซึ่งพนักงานตรวจแรงงานได้เชิญนายจ้างมาพบในวันจันทร์ที่ 22 พฤศจิกายน 2564เพื่อดําเนินการตามกฎหมายต่อไป ส่วนเรือลําอื่นไม่พบการกระทําผิดกฎหมายการใช้แรงงานบังคับและไม่พบการค้ามนุษย์
รัฐบาลไทย-ข่าวทำเนียบรัฐบาล-กรมทางหลวงรับรางวัลผลงานวิจัยจากสำนักงานการวิจัยแห่งชาติ รางวัล GRAA
วันพฤหัสบดีที่ 25 พฤศจิกายน 2564
กรมทางหลวงรับรางวัลผลงานวิจัยจากสํานักงานการวิจัยแห่งชาติ รางวัล GRAA
จากสมาพันธ์ทางหลวงนานาชาติ (IRF) และรางวัล Mino Best Project Award
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) ได้รับรางวัลผลงานวิจัยจากสํานักงานการวิจัยแห่งชาติ รางวัล GRAA จากสมาพันธ์ทางหลวงนานาชาติ (IRF) และรางวัล Mino Best Project Award จากสมาคมวิศวกรรมงานทางแห่งเอเชียและออสตราเลเซีย (REAAA) ประจําปี พ.ศ. 2564 ดังนี้
1. รางวัลผลงานวิจัยระดับดี ประจําปี 2564 จากสํานักงานการวิจัยแห่งชาติ (วช.) จากผลงานทางวิชาการ เรื่องการศึกษาตรวจวัดอํานาจการทําลายของรถบรรทุกไทยและพฤติกรรมการรับน้ําหนักของโครงสร้างถนนกรมทางหลวง “Field Monitoring of Road Pavement Responses and their Performance in Thailand” และ วช. ได้กําหนดจัดพิธีมอบรางวัลการวิจัยแห่งชาติ รางวัลผลงานวิจัย รางวัลวิทยานิพนธ์ และรางวัลผลงานประดิษฐ์คิดค้น ประจําปีงบประมาณ 2564 ภายในงาน “วันนักประดิษฐ์” ประจําปี 2564 ทั้งนี้เนื่องจากสถานการณ์การแพร่ระบาดของโรคติดเชื้อไวรัส COVID-19 วช. จึงยังไม่สามารถดําเนินการจัดพิธีมอบรางวัลดังกล่าวได้
2. รางวัล 2021 IRF Global Road Achievement Awards (GRAA) สาขาด้านการวิจัย(Research Category) ประจําปี 2564 จาก สมาพันธ์ทางหลวงนานาชาติ (IRF: International Road Federation) รางวัล  จากผลงานทางวิชาการเรื่อง การศึกษาตรวจวัดอํานาจการทําลายของรถบรรทุกไทยและพฤติกรรมการรับน้ําหนักของโครงสร้างถนนกรมทางหลวง “Field Monitoring of Road Pavement Responses and their Performance in Thailand” โดย นายอัคคพัฒน์ สว่างสุรีย์ วิศวกรโยธาเชี่ยวชาญ สํานักวิจัยและพัฒนางานทาง เป็นผู้แทน ทล.เข้ารับรางวัล เมื่อวันที่ 9 พฤศจิกายน 2564 ในการประชุม The 18th IRF World Meeting & Exhibition ซึ่งจัดขึ้นระหว่างวันที่ 7 - 10 พฤศจิกายน 2564 ณ นครดูไบ ประเทศสหรัฐอาหรับเอมิเรตส์
3. รางวัล The Mino Best Project Award ครั้งที่ 2 ประเภท Community Road จัดโดยสมาคมวิศวกรรมงานทางแห่งเอเชียและออสตราเลเซีย (REAAA) ประจําปี พ.ศ. 2564 จากผลงานการออกแบบและก่อสร้างทางหลวงที่ใช้วัสดุท้องถิ่นเป็นโครงสร้างชั้นทาง พร้อมการตรวจวัดพฤติกรรมของวัสดุชั้นทางทางหลวงหมายเลข 2275 ตอนห้วยไร่ - บ้านกลาง ระหว่าง กม. ที่ 155+238 ถึง กม. ที่ 157+738 ระยะทาง 2.500 กิโลเมตร โดยคณะกรรมการตัดสินรางวัลพิจารณาคัดเลือกจากโครงการก่อสร้างทางหรือสะพานที่มี
ความโดดเด่นในภูมิภาคเอเชียและออสตราเลเซีย โดยนายอัคคพัฒน์ สว่างสุรีย์ วิศวกรโยธาเชี่ยวชาญ สํานักวิจัยและพัฒนางานทาง เป็นผู้แทนกรมทางหลวงเข้ารับรางวัลที่จัดขึ้นในพิธีปิดการประชุมใหญ่สามัญและการสัมมนาวิชาการระดับนานาชาติของสมาคม REAAA ครั้งที่ 16 ผ่านระบบออนไลน์ ระหว่างวันที่ 13 - 15 กันยายน 2564 ณ กรุงมะนิลา ประเทศฟิลิปปินส์
สําหรับผลงานดังกล่าวได้จัดแสดงในงาน “มหกรรมงานวิจัยแห่งชาติ 2564 (Thailand Research Expo 2021)” ครั้งที่ 16 จัดขึ้นระหว่างวันที่ 22 - 26 พฤศจิกายน 2564 ณ โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์
รัฐบาลไทย-ข่าวทำเนียบรัฐบาล-รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 3
วันศุกร์ที่ 27 สิงหาคม 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 3
เพื่อแจกจ่ายให้แก่ประชาชนที่อยู่บริเวณร้านค้า บริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน)
วันนี้ (25 สิงหาคม 2564) การรถไฟฟ้าขนส่งมวลชนแห่งประเทศไทย (รฟม.) ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ภายใต้กิจกรรม “กล่องทันใจเติมความสุขให้ประชาชน ครั้งที่ 2” เป็นวันที่ 3 โดยได้มอบอาหารกล่อง จํานวน 1,000 กล่อง เพื่อแจกจ่ายให้แก่ประชาชนที่อยู่บริเวณร้านค้า ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ําเงิน) ดังนี้
- ร้านเขียง (สถานีภาษีเจริญ) อยู่บริเวณปากซอยเพชรเกษม 33/8 ติดห้างซีคอนบางแค
พิกัดร้าน https://goo.gl/maps/YWcpjaEpw4qmZyjv9
- ร้านตี๋น้อยชวนกิน (สถานีวัดมังกร)
พิกัดร้าน https://goo.gl/maps/7zBNGH1uyEHXWRme9
- ร้านครัวแม่ตาหวาน (สถานีอิสรภาพ)
พิกัดร้าน https://goo.gl/maps/A1Z1nLZTbrjiyByJ8
- ร้านไอซ์ไซเคิล (สถานีบางแค) อยู่บริเวณใต้บันไดเลื่อนรถไฟฟ้า
พิกัดร้าน https://g.page/Icecycle?share
- ร้านข้าวมันไก่บางไผ่ทอง (สถานีบางหว้า)
พิกัดร้าน https://goo.gl/maps/BznXpJDZuHeghRB7A
โดยท่านที่สนใจสามารถตามไปอุดหนุนและให้กําลังใจร้านค้าได้ตามลิงก์ข้างต้น ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดําเนินมาอย่างต่อเนื่อง โดยได้จัดขึ้น เป็นครั้งที่ 2 หลังจากครั้งแรก รฟม. ได้สนับสนุนร้านอาหารตามแนวสายทางรถไฟฟ้าเพื่อมอบแก่บุคลากรทางการแพทย์ และโรงพยาบาลสนาม จํานวน 8,000 กล่อง และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง รวมจํานวน 16,000 กล่อง โดยมีระยะเวลาดําเนินกิจกรรมตั้งแต่วันที่ 23 - 30 สิงหาคม 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-แก้ปัญหาวาดาคืบหน้า! คาดเข้าที่ประชุมใหญ่วาดา "ปลดโทษแบนไทย" ก.พ. นี้ รัฐบาลพร้อมสนับสนุนการกีฬาไทยอย่างเต็มที่
วันศุกร์ที่ 21 มกราคม 2565
แก้ปัญหาวาดาคืบหน้า! คาดเข้าที่ประชุมใหญ่วาดา "ปลดโทษแบนไทย" ก.พ. นี้ รัฐบาลพร้อมสนับสนุนการกีฬาไทยอย่างเต็มที่
.....
ภายหลัง พล.อ.ประยุทธ์ จันทร์โอชา นายกรัฐมนตรี ได้มอบหมายให้การกีฬาแห่งประเทศไทยเร่งประสานไปยังองค์กรต่อต้านการใช้สารต้องห้ามโลก (World Anti-Doping Agency หรือ WADA) เพื่อชี้แจงว่าประเทศไทยได้แก้ไขปัญหาข้อกฎหมายเป็นที่เรียบร้อยแล้วนั้น
.
ล่าสุด ได้รับแจ้งจากวาดาว่า ประเทศไทยได้ดําเนินการแก้ไขปฏิบัติตามกฎบัตรของวาดาแล้ว คาดว่าวาดาจะดําเนินการต่อด้วยการนําประเด็นนี้เข้าที่ประชุมใหญ่วาดา เพื่อปลดประเทศไทยออกจาก "กลุ่มประเทศที่ไม่ปฏิบัติตามกฎของวาดา" ในเดือน ก.พ. 65
.
ทั้งนี้ นายกฯ และรัฐบาลมุ่งมั่นเร่งแก้ไขปัญหาให้ลุล่วงโดยเร็วที่สุด ได้กําชับให้หน่วยงานที่เกี่ยวข้องตรวจสอบ ปรับปรุงกฎให้สอดคล้องกับกฎระเบียบระหว่างประเทศ และประสานงานกับหน่วยงานระหว่างประเทศอย่างสม่ําเสมอ พร้อมสนับสนุนนักกีฬาไทยในการแข่งขันมหกรรมกีฬาสําคัญอย่างเต็มที่
.
อ่านเพิ่มเติม คลิกhttps://www.thaigov.go.th/news/contents/details/50700
#ไทยคู่ฟ้า#ร่วมต้านโควิด19
-------------------